ફોગવા પ્રમુખ અશોક જીરાવાળાના જ્ણાવ્યાનુસાર, આઇટીસી રિફંડને લઇને સરકાર સકારાત્મક વલણ ધરાવે છે. પરંતુ ટીઆરયુ કમિટી અને રેવેન્યુ ડિપાર્ટમેન્ટના અધિકારીઓ આપખૂદ વર્તન કરીને ક્રેડિટ લેપ્સની મુંઝવણ વધારી રહ્યા છે. સાંસદ પાટીલની આગેવાનીમાં જુલાઇમાં જ નિરાકરણ આવી ગયું હતું. છતાં અધિકારીઓ પોતાનું ચલાવી રહ્યા છે. જેના કારણે પ્રત્યેક વીવર્સને માથાદીઠ રૂ.7 લાખ સુધીની ક્રેડિટનું નુકસાન થશે. જેને લઇને રવિવારે મળેલી મીટિંગમાં જોળવા,પાંડેસરા, કીમ-પીપોદરા, સચિન, વેડરોડ, રૂપલ વીવર્સ સોસાયટી, લસકાણાં ડાયમંડ નગરના આગેવાનો હાજર રહ્યા હતાં. કુલ 45 હજાર યુનિટ્સ સાથે 55 હજાર વીવર્સ સંકળાયેલા છે. જેઓ સોમવારથી જીએસટી રીટર્ન નહીં ભરી તેનો વિરોધ નોંધાવશે અને જરૂર પડશે તો આશ્ચર્યજનક કાર્યક્રમ પણ આપવામાં આવશે.